OŠ Fažana

Puljska cesta 9

52212 Fažana

KLASA: 453-03/24-01/1

URBROJ: 2168-02-01-24-01

Fažana, 9.07.2024.

**IZVJEŠĆE O STANJU SIGURNOSTI U ŠKOLI FAŽANA – školska godina 2023.-24.**

1. **OPĆE ODREDBE**

Temeljem brojnih pozitivnih propisa školska ustanova je dužna osigurati zaštitu prava učenika,

poduzimati mjera zaštite prava učenika i brinuti za sigurnost i zdravlje, te učenicima i djelatnicima omogućiti rad u sigurnom okruženju.

Radi sigurnosti učenika, radnika i imovine školska ustanova koristiti sustav tehničke zaštite koji

obuhvaća sustav vatrodojave i video nadzora.

Na vidnome mjestu pri ulasku u prostor istaknuta je obavijest da se prostor nadzire sustavom

video-nadzora Poretti. Ove godine dodane su 4 kamere tako da škola ima pod nadzorom cijelu površinu oko školske zgrade.

Tijekom ljetnih praznika cijela površina biti će ograđena žičanom i panel ogradom.

Školska ustanova brine o sigurnosti uporabe suvremene informacijske tehnologije u suradnji s

Carnetom i ima ugrađene filtere koji sprečavaju pristup stranicama s neprimjerenim sadržajima.

Na mrežnim stranicama škole za sve korisnike objavljujemo informacije o uporabi i štetnosti

modernih tehnologija. Pristup Internetu na računalu školske ustanove omogućen je samo u

nazočnosti odgojno-obrazovnog radnika i uz njegovo odobrenje.

Redovito se provjerava ispravnost ugrađenih sustava, uređaja i opreme što dokazujemo uvjerenjima koje izdaju tvrtke koje obavljaju mjerenja, ispitivanja i održavanja.

Ove godine imali smo problema sa radom kotlovnice gdje je u jednom trenutku došlo do dimne zavjese koja je izlazila iza glavnog ormarića zbog kvara na pumpama.

1. **MJERE SIGURNOSTI U ŠKOLI**

U školskoj godini 2023./2024. bila je jedna ozljeda na radu koja se je dogodila učiteljici tijekom sata tjelesne i zdravstvene kulture.

U prostorima škole, na svakom katu nalaze se vatrogasni aparati, panik rasvjeta i skice plana evakuacije u slučaju potrebe.

U skladu sa Zakonom o zaštiti na radu svake školske godine u školi se provode vježbe evakuacije u slučajevima požara, potresa i sl.

Svi djelatnici su osposobljeni za rad na siguran način i zaštitu od požara.

Dvije djelatnice osposobljene su za pružanje prve pomoći, a ormarići s opremom za pružanje prve pomoći nalazi se u tajništvu škole.

U školi poslove povjerenika zaštite na radu ispred djelatnika provodi učiteljica Nada Mirolović.

Poslove stručnjaka zaštite na radu na temelju ugovora s školom vodi vanjska tvrtka Elkron ovlaštena za poslove zaštite na radu, a obuhvaćaju djelokrug rada na poslovima osposobljavanja djelatnika, preglede opreme i uređaja.

U skladu s Kućnim redom škole, osigurano je dežurstvo učitelja, a prema potrebi i pomoćno-tehničkog osoblja. Kućni red i popis dežurnih učitelja dostupan je učenicima i roditeljima na mrežnim stranicama Škole i oglasnoj ploči Škole.

1. **PROVOĐENJE PREVENTIVNIH PROGRAMA**

Školski preventivni program sastoji se od različitih aktivnosti koje su prilagođe različitim uzrastima učenika. Provode se kontinuirano tijekom cijele školske godine u svim razredima. U svakom se razrednom odjelu realizira program ovisno o specifičnim potrebama učenika. Čine ga aktivnosti koje se provode na razini škole i razreda. Realiziraju ga razrednici, pedagoginja, psihologinja , te vanjski suradnici Zavod za javno zdravstvo i Policijska uprava Istarska.

Provodi se s ciljem razvijanja socijalnih vještina, pozitivnih navika, stavova, poželjnih obrazaca ponašanja koji pridonose zdravom i cjelovitom razvoju učenika te smanjivanju interesa mladih za konzumaciju sredstava ovisnosti. Provodi se kroz neposredni pedagoški rad u okviru redovne nastave, rad na radionicama i na satovima razrednika.

Obuhvaća grupni i individualni savjetodavni rad s učenicima i roditeljima u svrhu prevencije rizičnih oblika ponašanja (prevencija nasilja, prevencija ovisnosti, poštivanje učitelja, izvršavanje školskih obaveza…). U provedbi se primjenjuju odredbe Protokola o postupanju u slučaju nasilja.

1. **MJERE ZAŠTITE PRAVA UČENIKA I DJELATNIKA**

Škola je upoznala , učenike i roditelje s Pravilnikom o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, Protokolom o postupanju u slučaju nasilja među djecom i mladima, Kućnim redom škole i Etičkim kodeksom škole.

Škola ostvaruje dobru suradnju s raznim institucijama: Zavodom za javno zdravstvo – timom školske medicine, Centrom za socijalnu skrb, Gradskim uredom za obrazovanje, sport i mlade, Agencijom za odgoj i obrazovanje, Ministarstvom znanosti i obrazovanja i mladih i Policijskom uprvom, te pravobraniteljicom za djecu.

Temeljem svega navedenog smatramo da je stanje sigurnosti u cilju zaštite prava učenika u školi te provođenje preventivnih programa i mjera zadovoljavajuće.

Program mjera sigurnosti i dalje ćemo razvijati afirmacijom odgojnih vrijednosti:

• pratiti i dijagnosticirati stanje učenika, ponašanje, djelovanje kako bi se preventivno djelovalo,

• poticati učenike na pridržavanje kućnog reda u Školi - isticati pozitivne vrijednosti dobrog i odgovornog ponašanja,

• učiti učenike znati živjeti s drugima u miru i skladu,

• učiti učenike poštivanju i uvažavanju drugih osoba,

• učiti učenike odgovornom ponašanju u svojoj sredini, školi, domu, ulici, javnom mjestu,

• održavati i jačati uspostavljene vrijednosti i aktivnosti usmjerene na sprječavanju i reagiranju na vršnjačko nasilje i zlostavljanje,

• provoditi redovita dežurstva učitelja u skladu sa specifičnim potrebama u smislu aktiviranja Protokola o postupanju u slučaju pojave nasilja,

• putem redovitog nastavnog programa i na satovima razrednog odjela obrađivati će se teme o općeljudskim vrijednostima, našim pravima i dužnostima,

• nastaviti suradnju s roditeljima i ostalim institucijama koje se bave zaštitom prava i interesa djece.

• provoditi ispitivanja vršnjačkog zlostavljanja s ciljem praćenja trendova zlostavljanja u školi,

• provoditi sociometrijske upitnike s ciljem ispitivanja položaja učenika u razredu,

• uključivati sve učenike u program prevencije nasilja na razini škole, razrednog odjela te individualnoj razini,

• stvarati pozitivnu školsku klimu – naglasak staviti na poučavanje vrijednosti davanjem pozitivnih modela ponašanja i stvaranjem ozračja povjerenja,

• punu pažnju i pomoć usmjeriti i na nasilnika i na žrtvu nasilja, izbjegavajući stigmatizaciju i marginalizaciju.

 Ravnateljica:

 Marijana Starčić, mag.mus.